stanford-oval/wikipedia huggingface dataset:
Eamonn Andrews

| Eamonn Andrews> Henkilötiedot |
| --- | --- |
Syntynyt: 19. joulukuuta 1922 Dublin, Irlanti
Kuollut: 5. joulukuuta 1987 (64 vuotta)
Kansalaisuus:   Irlanti
Ammatti:  televisiojuontaja
Eamonn Andrews (19. joulukuuta 1922 Dublin, Irlanti – 5. joulukuuta 1987) oli irlantilainen televisiojuontaja.
Andrews aloitti 16-vuotiaana Radio Éireannilla nyrkkeilykommentaattorina. Hän nyrkkeili myös itse ja voitti vuonna 1944 Irlannin mestaruuden keskisarjassa. Vuonna 1950 Andrews siirtyi Britanniaan BBC:lle, jolla hän juonsi muun muassa Sports Reportia ja Ignorance is Bliss -radiovisailua. Radiosta Andrews siirtyi televisioon, jossa juonsi muun muassa What's My Line? -visailua. Brittiläistä versiota This Is Your Life -ohjelmasta Andrews juonsi ohjelman alkamisesta 1955 aina kuolemaansa saakka.
Aiheesta muualla

UK Ganes Shows: Eamonn Andrews (englanniksi)
Eckehard Pietzsch

| Mitalit> Maa:   Itä-Saksa.Miesten lentopallo. Olympialaiset  | Mitalit> Maa:   Itä-Saksa.Miesten lentopallo. Olympialaiset  | Mitalit> Maa:   Itä-Saksa.Miesten lentopallo. Olympialaiset  | Maa:   Itä-Saksa> Miesten lentopallo. |
| --- | --- | --- | --- |
|  Hopeaa | München 1972 | joukkuekilpailu |  |
Eckehard Pietzsch (s. 14. lokakuuta 1939) on Itä-Saksaa edustanut entinen lentopalloilija. Hän kuului hopeaa saaneeseen joukkueeseen vuoden 1972 kesäolympialaisissa Münchenissä. Hän oli aiemmin kesäolympialaisissa 1968 Méxicossa sijoittunut joukkueineen neljänneksi.
Eck

Eck on muun muassa seuraavien henkilöiden sukunimi:
Heinz-Wilhelm Eck (1916–1945), saksalainen sukellusveneen komentaja ja sotarikollinen
Johann Eck (1486–1543), saksalainen teologi, katolisen kirkon puolustaja ja Martti Lutherin arvostelija
Johnny Eck (1911–1991), yhdysvaltalainen sirkusesiintyjä
René van Eck (s. 1966), alankomaalainen jalkapalloilija ja jalkapallovalmentaja
Theodor Leopold Eck (1849–1921), suomalainen juristi, virkamies ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
ETMU

Etnisten suhteiden ja kansainvälisen muuttoliikkeen tutkimuksen seura eli ETMU ry on perustettu edistämään Suomessa tehtävää etnisten suhteiden monitieteistä tutkimusta. ETMU myöntää vuosittain palkinnon tutkimuksen tai käytännön työn parissa ansioituneille.
Palkitut

2004 – akateemikko Erik Allardt
2005 – professori Marja-Liisa Swantz
2006 – professori Karmela Liebkind
2007 – professori (emeritus) Tom Sandlund
2008 – kanslianeuvos Risto Laakkonen
2009 – professori (emerita) Rauni Räsänen
2010 – kansanedustaja Pekka Haavisto
2011 – dosentti Magdalena Jaakkola
2012 – Siirtolaisinstituutin johtaja Ismo Söderling
2013 – presidentti Tarja Halonen
2014 – professori Vesa Puuronen
2015 – saamelaisen kulttuurin erikoistutkija Elina Helander-Renvall
2016 – arkkipiispa Kari Mäkinen
Aiheesta muualla

Etmun kotisivut
Dmitri Kalinin

| Dmitri Kalinin |
| --- | --- |

Henkilötiedot
Syntynyt: 22. heinäkuuta 1980 (ikä 44) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  98 kg
Pelaajaura
Pääsarjaura:  1997–2020
Seurat:  Traktor Tšeljabinsk (RSL/KHL)   Rochester Americans (AHL)   Buffalo Sabres (NHL)   Metallurg Magnitogorsk (RSL)   New York Rangers (NHL)   Phoenix Coyotes (NHL)   Salavat Julajev Ufa (KHL)   SKA Pietari (KHL)   Spartak Moskova (KHL)
NHL-varaus:  18. varaus, 1998 Buffalo Sabres
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Kanada 2008 | jääkiekko |  |
|  Kultaa | Sveitsi 2009 | jääkiekko |  |
|  Kultaa | Suomi 2012 | jääkiekko |  |
|  Hopeaa | Ruotsi 2002 | jääkiekko |  |
|  Hopeaa | Saksa 2010 | jääkiekko |  |
|  Pronssia | Itävalta 2005 | jääkiekko |  |
| 18-vuotiaiden EM-kilpailut  | 18-vuotiaiden EM-kilpailut  | 18-vuotiaiden EM-kilpailut  |  |
|  Pronssia | Ruotsi 1998 | jääkiekko |  |
Dmitri Vladimirovitš Kalinin (ven. Дмитрий Владимирович Калинин, s. 22. heinäkuuta 1980 Tšeljabinsk, Venäjän SFNT, Neuvostoliitto) on venäläinen entinen jääkiekkoilija, pelipaikaltaan puolustaja. Kalinin voitti urallaan maailmanmestaruuden ja Gagarin Cupin. Hän pelasi yhteensä yhdeksän kautta NHL-liigassa ja 14 kautta Venäjän pääsarjassa.
Ura > Seurajoukkueissa

Kalinin aloitti uransa Venäjän pääsarjassa kaudella 1996–1997, jolloin pelasi muutaman ottelun Traktor Tšeljabinskissä. Seuraavalla kaudella hän pelasi jo 26 peliä Tšeljabinskissä ja hänet vuoden 1998 varaustilaisuuden ensimmäisellä kierroksella Buffalo Sabresiin. Kalinin siirtyi Pohjois-Amerikkaan kaudelle 1998–1999. Osan kaudesta hän pelasi QMJHL:ssä Moncton Wildcatsissa ja osan AHL:ssä Rochester Americansissa.
Kauden 1999–2000 Kalinin aloitti Buffalossa, mutta hänet lähetettiin vielä AHL-liigan Rochesteriin hakemaan parempaa tuntumaa ammattilaiskiekkoiluun. Seuraavalla kaudella hän nousikin Buffalon NHL-kokoonpanoon ja pelasi käytännössä koko kauden NHL-veteraani James Patrickin pakkiparina. Buffalossa Kalinin pelasi kahdeksan kauden ajan. Työsulkukaudella Kalinin pelasi Venäjällä Metallurg Magnitogorskissa. Kahdeksan Buffalo-kautensa aikana Kalinin pelasi 466 runkosarjaottelua ja teki pisteet 34+111.
Kesällä 2008 Kalinin teki vuoden sopimuksen New York Rangersin kanssa. Hänet kaupattiin kesken kauden Phoenix Coyotesiin Petr Průcha ja Nigel Dawesin kanssa vaihdossa Derek Morrisiin.
Kaudeksi 2009–2010 Kalinin suuntasi kotimaansa KHL-liigaan ja Salavat Julajev Ufaan. Hän pelasi Ufassa myös seuraavan kauden, kunnes siirtyi kaudeksi 2011–2012 SKA Pietariin.
Kaudeksi 2016–17 Kalinin siirtyi KHL-joukkue Spartak Moskovaan.
Ura > Maajoukkueessa

Kalinin pelasi ensimmäisen arvoturnauksen vuonna 1998, kun hän pelasi Venäjän 18-vuotiaiden EM-kilpailuissa. Venäjä voitti kisoista EM-pronssia.
Ruotsissa 2002 Kalinin edusti Venäjää ensimmäistä kertaa MM-kilpailuissa. Venäjä voitti MM-hopeaa. Suomessa 2003 Kalinin oli jälleen mukana Venäjän kokoonpanossa. Samoin Tšekissä 2004 ja Itävallassa 2005, jossa Venäjä voitti pronssia Kalinin edusti kotimaataan MM-tasolla. Välissä hän oli mukana myös vuoden 2004 maailmancupissa.
Kalinin on kolminkertainen jääkiekon maailmanmestari vuosien 2008, 2009 ja 2012 MM-kisoista.
Devin Nunes

Devin Nunes
Devin Nunes (s. 1. lokakuuta 1973 Tularen piirikunta, Kalifornia) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä vuosina 2003–2022.
Nunes sai luonnontieteiden maisterin arvon California Polytechnic State Universitysta vuonna 1996. Hän on siviiliammatiltaan maanviljelijä. Nunes profiloitui Donald Trumpin puolestapuhujana tämän presidenttikaudella. Vuonna 2018 Yhdysvaltain edustajainhuoneen tiedustelukomitean johdossa toimiessaan Nunes laati FBI:n toimintaa arvostelleen nelisivuisen Nunesin muistion, joka sai Trumpilta julkaisuluvan. Tammikuussa 2021 Nunesille myönnettiin Presidential Medal of Freedom. Syyskuussa 2020 hän julkaisi demokraatteja arvostelevan kirjan Countdown to Socialism, jota lähetti äänestäjille Kalifornian 22. vaalipiiriin.
E. H. I. Tammio

Sihteeri E. H. I. Tammio ja konekirjoittaja talvella 1939–1940, kun eduskunta oli evakossa Kauhajoella.
Eero Heikki Ilos Tammio (4. lokakuuta 1897 Pori – 7. marraskuuta 1955 Helsinki) oli suomalainen filosofian maisteri ja lakitieteen lisensiaatti. Hän toimi eduskunnan sihteerinä 1936–1955. Lahden kaupunginjohtajana hän toimi vuosina 1931–1933.
Tekstiilitaiteilija ja vaatesuunnittelija Mariaana von Knorring on E. H. I. Tammion tytär.
Durhamin katedraali

| Durhamin katedraali The Cathedral Church of Christ, Blessed Mary the Virgin and St Cuthbert of Durham |
| --- | --- |

Sijainti:  Durham
Koordinaatit:  54°46′25″N, 1°34′34″W
Kirkkokunta:  Englannin kirkko
Rakentamisvuosi:  1093–1133, laajennuksia 1490.
Tyylisuunta:  Romaaninen tyyli normannityyli varhaisgotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Durhamin katedraali, koko nimeltään Kristuksen, siunatun Neitsyt Marian ja Durhamin pyhän Cuthbertin katedraalikirkko, on romaaninen poikkilaivabasilika Durhamissa, Koillis-Englannissa. Katedraali on rakennettu vuosina 1093–1490 ja se on edelleen alueensa kristittyjen keskuspaikka. Durhamin katedraalia pidetään yhtenä hienoimmista normannien rakentamista katedraaleista, ja se on Unescon maailmanperintökohde yhdessä läheisen Durhamin linnan kanssa.
Durhamin katedraalissa on Euroopan ensimmäinen varmuudella tunnettu ruodeholvaus. Taidehistorioitsijat kiistelevätkin mielellään siitä, tuleeko Durhamin katedraali sijoittaa vielä myöhäisromaaniseen kauteen vai jo varhaisgotiikkaan. Oli miten oli, Durhamin katedraalissa näkyy jo selkeitä goottilaisia piirteitä.
Koska Durham on ollut sotaisaa rajaseutua Englannin ja Skotlannin rajamailla, katedraalilla on värikäs menneisyys. Durhamin piispalla oli myös maallista valtaa suunnilleen vuosina 1100–1850. Vuonna 1650 katedraalia käytettiin sotavankien vankileirinä, jossa arviolta 1 700 vankia sai surmansa ja sadat eloonjääneet lähetettiin uusiin siirtomaihin Pohjois-Amerikkaan ja Länsi-Intiaan. Durhamista löytyi sotavankien joukkohauta vuonna 2013.
Harry Potter -elokuvissa osa Tylypahkan velhokouluun sijoittuvista ulkokuvista on kuvattu Durhamin katedraalissa.
Aiheesta muualla

Kuvia tai muita tiedostoja aiheesta Durhamin katedraali Wikimedia Commonsissa
E. Howard Hunt

E. Howard Hunt
Everette Howard Hunt (s. 9. lokakuuta 1918, East Hamburg, New Yorkin osavaltio, Yhdysvallat - 23. tammikuuta 2007 Miami Florida, Yhdysvallat) työskenteli presidentti Richard Nixonin alaisena Valkoisessa talossa. Hän oli osallisena Watergate-skandaalissa, ja hänet tuomittiin murrosta, salaliitosta ja salakuuntelusta 35 vuodeksi vankilaan. Hän suoritti lopulta tuomiostaan vajaat 33 kuukautta.
Hunt oli yhdessä mm. G. Gordon Liddyn kanssa yksi "Valkoisen talon putkimiehistä", joka oli tietovuotojen estämiseksi perustettu salainen tutkimusryhmä. Tietovuodot olivat aiheuttaneet harmia Nixonin hallinnolle maanpuolustustutkija Daniel Ellsbergin lähetettyä salaisia Vietnamin sotaa käsitteleviä Pentagonin asiakirjoja (Pentagonin paperit) New York Timesille.
Toisessa maailmansodassa Hunt palveli OSS:ssä. Hän työskenteli CIA:ssa vuosina 1949–1970. Vuonna 1949 hän perusti ensimmäisen sodanjälkeisen CIA:n asemapaikan Méxicoon. Tänä aikana hän kirjoitti useita vakoiluromaaneja: East of Farewell (1942), Limit of Darkness (1944), Stranger in Town (1947), Bimini Run (1949) ja The Violent Ones (1950).
Hunt organisoi Yhdysvaltojen demokraattisen puolueen kampanjatoimiston salakuuntelun Watergate-virastorakennuksessa, ja hänet todettiin myös syylliseksi Ellsbergin psykiatrin toimiston murtoon.
Yhdysvaltain  kongressin asettama Rockefellerin tutkimuskomissio tutki vuonna 1974 epäilyä, jonka mukaan Hunt ja Watergaten murtoon osallistunut Frank Sturgis olivat osallisia vuoden 1963 presidentti John F. Kennedyn salamurhassa. Heidän epäiltiin esiintyvän tapahtumapaikalla otetuissa kuvissa, joissa näkyi kolme koditonta miestä. Komissio tuli siihen tulokseen, että miehet eivät olleet kuvissa.
Hunt hakeutui henkilökohtaiseen konkurssiin vuonna 1995. Hän kuoli keuhkokuumeeseen tammikuussa 2007 Miamissa, Floridassa.
E. H. Shepard

E. H. Shepardin kotitalo Lodsworthissa.
Ernest Howard Shepard (10. joulukuuta 1879 – 24. maaliskuuta 1976 Lontoo) oli brittiläinen piirtäjä ja kuvittaja. Hänen ihmismäisiä eläinpiirroksiaan on muun muassa kirjoissa Kaislikossa suhisee (Kenneth Grahame) sekä Nalle Puh (A. A. Milne).
Shepard palveli sotapalveluksensa ensimmäisen maailmansodan aikana ja lähetti pilapiirroksia taisteluista kuuluisaan englantilaiseen huumorilehteen Punchiin. Sodan päätyttyä hänet palkattiin lehteen kuvittajaksi, jolloin hän tutustui Milneen.
Milne sai inspiraation satuihinsa poikansa Christopher Robinin pehmolelusta. Shepard on sanonut, että hän käytti Nalle Puhin mallina Christopher Robinin nallen sijasta oman poikansa pehmolelukarhua.
Shepard kirjoitti kaksi omaelämäkertaa: Drawn from Memory (1957) ja Drawn From Life (1962).
Ecthelion II

J. R. R. Tolkienin fiktiivisessä Keski-Maassa Ecthelion II oli Gondorin 25. käskynhaltija.
Ecthelion II:n vallan aikaan tuntematon henkilö nimeltä Thorongil taisteli Gondorin puolesta. Myöhemmin paljastui, että Thorongil oli Aragorn. Myös Gandalf oli tervetullut vieras Minas Tirithissä tähän aikaan.
Ecthelionia seurasi hänen poikansa Denethor tämän kuoltua vuonna 2984 Kolmatta Aikaa.
| 0 | 1 | 2 | 3 |
| --- | --- | --- | --- |
|   | Edeltäjä: Turgon | Gondorin käskynhaltija 2953 – 2984 | Seuraaja: Denethor II |
Drew Doughty

| Drew Doughty |
| --- | --- |

Henkilötiedot
Syntynyt: 8. joulukuuta 1989 (ikä 34) London, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  91 kg
Seura
Seura:  Los Angeles Kings
Sarja:  NHL
Pelinumero:  8
Pelaajaura
Pääsarjaura:  2008–
NHL-varaus:  2. varaus, 2008 Los Angeles Kings
Drew Doughty (s. 8. joulukuuta 1989 London, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Los Angeles Kingsiä.
Ura > Juniorivuodet

Ennen ammattilaisuraansa Doughty pelasi vuodet 2005–2008 Guelph Stormin riveissä OHL-junioriliigassa. Hän pelasi yhteensä 190 OHL:n runkosarjaottelua ja teki 157 tehopistettä, 39 maalia ja 118 syöttöpistettä, sekä 28 pudotuspeliottelua, joissa teki 27 tehopistettä, viisi maalia ja 22 syöttöpistettä. Hän oli kaikilla kolmella kaudella Stormin eniten pisteitä tehnyt puolustaja ja kaudella 2006–2007, jolla hän teki OHL-vuosiensa parhaat tehot, joukkueensa paras pistemies. Hän oli 2006–2007 toiseksi eniten pisteitä tehnyt puolustaja OHL:ssä Ryan Wilsonin jälkeen tehtyään 67:ssä runkosarjaottelussa 21 maalia ja annettuaan 53 maalisyöttöä. Kauden 2007–2008 jälkeen Doughty palkittiin OHL:n parhaan puolustajan palkinnolla Max Kaminsky Trophylla.
Doughty valittiin vuosina 2007 ja 2008 OHL:n ensimmäiseen tähdistökentälliseen. Jälkimmäisenä vuonna hänet valittiin myös Canadian Hockey Leaguen ensimmäiseen tähdistökentälliseen.
Ura > Ammattilaisura

Doughty sai NHL-varauksen, kun Los Angeles Kings varasi hänet numerolla kaksi varaustilaisuuden 2008 ensimmäisellä kierroksella. Hän aloitti ammattilaisuransa samana vuonna. Hän pelasi ensimmäisen NHL-ottelunsa 11. lokakuuta 2008, jolloin Kings kohtasi vierasottelussa San Jose Sharksin. NHL-uransa ensimmäisen maalin hän teki 20. lokakuuta 2008 Kingsin kotiottelussa Colorado Avalanchea vastaan. Doughty teki joukkueensa 3–4-kavennusmaalin, joka jäi samalla ottelun viimeiseksi maaliksi.
Doughty pelasi NHL-tulokaskaudellaan, kaudella 2008–2009, 81 runkosarjaottelua ja teki 27 tehopistettä, kuusi maalia ja 21 syöttöpistettä. Jääaikaa hän sai tuolloin keskimäärin 23 minuuttia ja 49 sekuntia ottelua kohden, eniten tulokkaista ja joukkueensa pelaajista. Kauden jälkeen hänet nimettiin NHL:n tulokkaiden tähdistökentälliseen.
Doughty nimettiin vuonna 2010, toisen NHL-kautensa päätteeksi, NHL:n toiseen tähdistökentälliseen. Hän oli myös ehdolla parhaan puolustajan palkinnon James Norris Memorial Trophyn saajaksi. Doughty sijoittui runkosarjakaudella 2009–2010 puolustajien pistepörssin kolmanneksi, puolustajien maalipörssin jaetulle sijalle kaksi sekä puolustajien syöttöpörssin jaetulle sijalle viisi.
Kaudella 2011–2012 Doughty oli voittamassa Los Angeles Kingsin seurahistorian ensimmäistä Stanley Cupia. Kings kohtasi NHL:n loppuottelusarjassa New Jersey Devilsin ja voitti mestaruuden otteluvoitoin 4–2. Doughty oli pudotuspelien 2012 eniten pisteitä tehnyt puolustaja tehtyään 16 tehopistettä, neljä maalia ja 12 syöttöpistettä, 20:ssä ottelussa. Doughty on ollut NHL:ssä vuodesta 2019 asti liigan toiseksi parhaiten palkattu puolustaja 11 miljoonaa dollaria kaudessa takaavalla sopimuksella, heti Erik Karlssonin 11 miljoonan ja 500 000 dollarin sopimuksen jälkeen.[lähde? ]
Ura > Maajoukkue

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
|  Kultaa | Vancouver 2010 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 2009 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2008 | jääkiekko |  |
| Stanley Cup  |
| --- | --- | --- |
|  | Los Angeles Kings | 2012  |
|  | Los Angeles Kings | 2014  |
Doughty oli voittamassa kultaa jääkiekon nuorten maailmanmestaruuskilpailuissa 2008, jotka pelattiin Tšekissä. Hänet nimettiin turnauksen parhaaksi puolustajaksi. Doughty pelasi ensimmäiset miesten jääkiekon maailmanmestaruuskilpailunsa vuonna 2009 Sveitsissä. Hän teki turnauksessa seitsemän tehopistettä, maalin ja kuusi syöttöpistettä, ja oli voittamassa hopeaa. Vuonna 2010 hän edusti Kanadaa Vancouverin talviolympialaisten jääkiekkoturnauksessa. Hän teki kaksi tehopistettä seitsemässä ottelussa, molemmat syöttöpisteitä, ja oli voittamassa olympiakultaa.
Data de Groove

| Data de Groove Falco |
| --- | --- | --- |

Studioalbumin tiedot
 Julkaistu: 25. toukokuuta 1990
 Tuottaja(t): Robert Ponger
 Tyylilaji: pop, dance
 Kesto: 40.05
 Levy-yhtiö: GIG, Teldec
Listasijoitukset
  12.
Falcon muut julkaisut
| Wiener Blut 1988 | Data de Groove 1990 | Nachtflug 1992 |
Singlet albumilta Data de Groove
 ”Data de Groove” Julkaistu: 11. kesäkuuta 1990  ”Charisma Commando” Julkaistu: 1990
Data de Groove on Falcon kuudes studioalbumi, joka julkaistiin 25. toukokuuta 1990.
Albumi nousi Itävallan virallisen albumilistan sijalle 12, ja pysyi listalla yhteensä viisi viikkoa.
Kappaleet

Neo Nothing – Post of All – 4.45
Expocityvisions – 4.08
Charisma Kommando – 4.47
Tanja P. Nicht Cindy C. – 3.35
Pusher – 4.25
Data de Groove – 4.38
Alles im Liegen – 5.04
U.4.2.P.1. Club Dub – 3.41
Bar Minor 7/11 (Jeanny Dry) – 3.45
Anaconda ’mour – 0.57
Dmitri Juškevitš

| Dmitri Juškevitš |
| --- | --- |

Henkilötiedot
Syntynyt: 19. marraskuuta 1971 (ikä 52) Tšerepovets, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  94 kg
Pelinumero:  36
Pelaajaura
Pääsarjaura:  1988–2010
Seurat:  Lokomotiv Jaroslavl (USSR/RSL) HK Dynamo Moskova (IVY) Philadelphia Flyers (NHL) Toronto Maple Leafs (NHL) Florida Panthers (NHL) Los Angeles Kings (NHL) Severstal Tšerepovets (RSL) Metallurg Magnitogorsk (RSL) SKA Pietari (RSL) Sibir Novosibirsk (KHL) Kärpät (SML)
NHL-varaus:  122. varaus, 1991 Philadelphia Flyers
| Mitalit> Maa:   Venäjä.Miesten jääkiekko. Olympialaiset  | Mitalit> Maa:   Venäjä.Miesten jääkiekko. Olympialaiset  | Mitalit> Maa:   Venäjä.Miesten jääkiekko. Olympialaiset  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa 1993 | jääkiekko |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Albertville 1992 | jääkiekko |  |
Maa:   Neuvostoliitto
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Anchorage 1989 | jääkiekko |  |
|  Hopeaa | Suomi 1990 | jääkiekko |  |
|  Hopeaa | Kanada 1991 | jääkiekko |  |
Dmitri Sergejevitš Juškevitš (ven. Дмитрий Сергеевич Юшкевич; s. 19. marraskuuta 1971 Tšerepovets, Neuvostoliitto) on venäläinen entinen jääkiekkopuolustaja, olympiavoittaja ja maailmanmestari. Hän on pelannut myös 11 kautta NHL:ssä. Siellä 786 ottelussa hän on tehnyt tehot 43+182=225. Jäähyminuutteja Juškevitš keräsi 659. Hänen yhden kauden piste-ennätyksensä NHL:ssä oli tulokaskaudella 1992–1993 tehdyt 32 pistettä. Juškevitš oli kiekollisesti taitava rightin puolustaja.
Seuraura

Juškevitš pelasi ensimmäiset miesten pelinsä Lokomotiv Jaroslavlissa kaudella 1988–1989. Tuolloin joukkue pelasi vielä Neuvostoliiton jääkiekon mestaruussarjaa. Juškevitš pelasi Jaroslavlissa myös työsulkukaudella 1994–1995 sekä kausina 1999–2000 ja 2003–2004. Philadelphia Flyers varasi Juškevitšin NHL:ään kuudennella kierroksella vuonna 1991. Hän pelasi vielä kauden 1991–1992 Dynamo Moskovassa, jossa voitti IVY:n mestaruussarjan mestaruuden ja siirtyi sen jälkeen Flyersiin. Kolmen Flyers-kauden jälkeen Juškevitš siirtyi Toronto Maple Leafsiin, jossa pelasi seitsemän kautta. Hän pelasi myös NHL:n tähdistöottelussa vuonna 2000.
Toronto kauppasi Juškevitšin Florida Panthersiin vaihdossa Róbert Švehlaan kaudeksi 2002–2003. Hän edusti sen aikana Panthersin lisäksi Los Angeles Kingsiä, jonne hänet kaupattiin vaihdossa Jaroslav Bednářiin ja Andreas Liljaan sekä Philadelphia Flyersia, jossa päätti NHL-uransa.
Kaudeksi 2003–2004 Juškevitš palasi Venäjälle ja Lokomotiv Jaroslavliin. Sen jälkeen hän edusti myös Severstal Tšerepovetsia, Metallurg Magnitogorskia, SKA Pietaria sekä Sibir Novosibirskiä.
Juškevitš siirtyi marraskuussa 2009 kuukauden koeajalle jääkiekon SM-liigajoukkue Oulun Kärppiin ja sai paikan kauden loppuun marraskuun lopulla. Hän lopetti uransa kevääseen 2010.
Maajoukkueura

Juškevitš on edustanut maajoukkueurallaan Neuvostoliittoa, Itsenäisten valtioiden yhteisöä (IVY) ja Venäjää. Hän voitti olympiakultaa IVY:n joukkueessa vuonna 1992 ja olympiahopeaa Venäjän joukkueessa vuonna 1998.
Jääkiekon MM-kilpailuissa Juškevitš edusti IVY:ä kerran ja Venäjää kolmesti. Hän voitti maailmanmestaruuden Venäjän joukkueessa vuonna 1993 ja hänet valittiin kisojen parhaaksi puolustajaksi. Alle 20-vuotiaiden MM-kilpailuissa Juškevitš edusti Neuvostoliittoa vuosina 1989, 1990 ja 1991. Hän saavutti kultaa vuonna 1989 ja hopeaa vuosina 1990 ja 1991.
Aiheesta muualla

Dmitri Juškevitš Legends of Hockey -sivustolla (englanniksi)
Dmitri Juškevitš Elite Prospects. Everysport Media Group AB. (englanniksi)
Eino Rannikkoluoto

Eino Rannikkoluoto (30. lokakuuta 1901 Pielavesi – 6. marraskuuta 1960 Lappeenranta) oli suomalainen poliitikko. Rannikkoluoto toimi SKDL:n kansanedustajana vuosina 1952–1954 edustaen Kymen läänin vaalipiiriä. Rannikkoluoto nousi eduskuntaan kesken vaalikauden kuolleen Paavo Leskisen tilalle. Kunnallispolitiikassa Rannikkoluoto toimi Nokian kunnanvaltuuston jäsenenä.
Rannikkoluoto kävi kansakoulun. Hän toimi rakennustyömiehenä Nokialla vuoteen 1930, Sosialistisen Työväenpuolueen toimitsijana, oli vankilassa poliittisista syistä 1930–1934, toimi parturiliikkeen omistajana Nokialla, Kymissä, Kotkassa ja Tampereella vuoteen 1939, oli uudelleen vankilassa 1939–1940 ja 1941–1944, toimi Suomen Kansan Demokraattisen Liiton Pohjois-Hämeen piirin piirijärjestäjänä Nokialla 1945, Suomen Kommunistisen Puolueen piirijärjestön toimitsijana Kuopiossa ja Vuoksenlaaksossa, Suomen Kansan Demokraattisen Liiton Etelä-Saimaan piirijärjestön piirisihteerinä vuoteen 1960 sekä Suomen Kansan Demokraattisen Liiton Imatran kunnallisjärjestön toimitsijana vuoteen 1960.
Rannikkoluodon vanhemmat olivat pienviljelijä Janne Saastamoinen ja Hilda Sofia Rytkönen. Rannikkoluodon puoliso vuodesta 1922 oli Lyydia Josefina Malmberg.
Donna Strickland

| Donna Strickland |
| --- | --- |

Henkilötiedot
Syntynyt: 27. toukokuuta 1959 (ikä 65) Guelph, Ontario, Kanada
Koulutus ja ura
Tutkinnot:  McMaster-yliopisto   Rochesterin yliopisto
Väitöstyön ohjaaja:  Gérard Mourou
Instituutti:  Kansallinen tutkimusneuvosto   Princetonin yliopisto   Waterloon yliopisto
Tutkimusalue:  optiikka
Palkinnot:   Nobelin fysiikanpalkinto (2018)
Aiheesta muualla
uwaterloo.ca/physics-astronomy/people-profiles/donna-strickland
Donna Theo Strickland (s. 27. toukokuuta 1959 Guelph, Ontario, Kanada) on kanadalainen fyysikko, joka on tutkinut lasereita. Hän kehitti 1980-luvulla väitöskirjan ohjaajansa Gérard Mouroun kanssa uuden lasermenetelmän, jolla pystyttiin rakentamaan entistä tehokkaampia lasereita. He saivat vuonna 2018 lasertutkimuksistaan Nobelin fysiikanpalkinnon.